jkorsvik/nowiki_second_scrape_merged huggingface dataset:
Anne Line Gjersem

For hurtigløperen på skøyter med nesten samme navn se Anne Gjersem.Anne Line Gjersem (født 6. januar 1994) er en norsk kunstløper. Hun ble norgesmester i 2011, 2015 og 2016. Under Nebelhorn Trophy 2013 sørget hun for å sikre Norge en OL-plass i kunstløp i kategorien kvinner, single under Vinter-OL 2014 i Sotsji. Dette var første gang Norge var kvalifisert i kunstløp siden 1994 og første deltagelse i kunstløp siden 1964. Under lekene kvalifiserte Gjersem seg til finalen, og endte på 23.-plass. Hun har også deltatt fire ganger i både VM og EM, og har på sitt beste oppnådd 17.-plass i VM 2015. 
Gjersem har norsk far og filippinsk mor. Tvillingsøsteren hennes, Camilla, konkurrerer også i kunstløp på internasjonalt nivå. De var begge med i det første programmet i den andre sesongen av Min idrett som gikk første gang på NRK1 den 27. mars 2012.


== Programmer ==


== Konkurransehøydepunkter ==


== Referanser ==


== Eksterne lenker ==
Offisielt nettsted 
(en) Anne Line Gjersem – kategori av bilder, video eller lyd på Commons 
(en) Anne Line Gjersem – Olympics.com 
(en) Anne Line Gjersem – Olympic.org 
(en) Anne Line Gjersem – Olympedia 
(en) Anne Line Gjersem – Sports-Reference (OL-resultater – arkivert) 
(en) Anne Line Gjersem – ISU 
(en) Anne Line Gjersem – TheSports.org 
Anne Line Gjersem på www.rinkresults.com
«Anne Line Gjersem» (engelsk). Sport-Folio.net. Arkivert fra originalen 12. oktober 2013. Besøkt 13. april 2016.
Slaget ved Chorrillos

Slaget ved Chorrillos, også kjent som slaget ved Chorrillos og San Juan, var det første av to slag under Lima-kampanjen i salpeterkrigen. Slaget stod den 13. januar 1881. Slaget var i hovedsak en rekke små trefninger mellom chilenerne og peruanerne mens chilenerne prøvde å innta de peruanske befestningene i Chorrillos, San Juan, Santa Teresa og Morro Solar. Dårlig peruansk koordinering av forsvaret og dårlig kommunikasjon resulterte i at den chilenske generalen Manuel Baquedano ledet de chilenske styrkene til seier over Peru, som var under ledelse av løytnant Nicolás de Piérola. Etter å ha påført den peruanske forsvarslinjen store skader var den første av totalt to forsvarslinjer som skulle forsvare hovedstaden Lima ødelagt.


== Tidslinje for slaget 13. januar ==
 Kl. 04:00 - Chilenerne organiserte sine tropper nær tettstedet Marcavilca med planer om å angripe den peruanske flanken.
 Kl. 06:30 - Chiles soldater var ferdig utplassert.
 Kl. 07:00 - Chilenske tropper angrep de peruanske troppene ved San Juan og Santa Teresa.
 Kl. 10:00 - Chilenske tropper angrep Morro Solar og Chorrillos.
 Kl. 07:00-13:00 - Kampene herjet på det sterkeste.
 Kl. 13:00 - Peruanske soldater ved San Juan overgav seg, det samme gjorde troppene ved Santa Teresa kort tid senere.
 Kl. 13:30 - Chorrillos falt til chilenske tropper.
 Kl. 13:50 - Morro Solar overgav seg til Chile og slaget var over .
		


== Referanser ==
Myeongjong av Goryeo

Myeongjong av Goryeo (født 1131, død 1202) var den 19. konge av det koreanske kongedømmet Goryeo. Han var kong Injongs tredje sønn. Injong planla selv at hans andre sønn skulle overta på grunn av hans visdom og overblikk, men han ble drept i et attentat fordi Jeong Jung-bu fryktet at kan skulle bli en trussel senere.
Myeongjong var en svak konge og ble holdt på trona bare fordi folk flest skulle se at det var en konge til stede. Den virkelige makta var det de militære lederne som hadde. I hans regjeringstid var det konstante blodsutgytelser, og opprørere som Chung Jung-bu, Yi Ui-bang og Yi Ui-min ble alle drept. Den skjebnen gjaldt også helten og generalen Gyeong Dae-seung, den mest lojale av de militære lederne. Myeongjong likte han ikke fordi han var så populær blant folket.
Etter 27 år på trona, ble han sendt i indre eksil av daværende militærleder, Choe Chung-heon, og Injongs femte sønn, kong Sinjong ble utpekt som ny konge.
Uijong av Goryeo

Uijong av Goryeo (født 1127, død 1173) var den 18. konge av det koreanske kongedømmet Goryeo.
Han gav mange av sine rådgivere egne seremonier men hatet soldatene, og ofte tvang han militære til å delta i kampsportkonkurranser for hans egen og embedsmennenes forlystelse. Han sørget også for at soldatene bare fikk symbolske landarealer når disse skulle fordeles. Han var ofte beruset, noe som også irriterte soldatene. Til slutt fikk de nok av den evigvarende diskrimineringen, og høsten 1170 gjennomførte tre soldater, Jeong Jung-bu, Yi Ui-bang og Yi Go med hjelp av flere andre et militært opprør der de drepte flere embedsmenn, avsatte kong Uijong, og oppnevde Myeongjong til ny konge. De neste hundre års skulle kongeembedet bare være av symbolsk betydning, den virkelige makta i landet lå hos de militære og da særlig hos Choe-familien.
Injong av Goryeo

Injong av Goryeo (født 1109, død 1146) var den 17. konge av det koreanske kongedømmet Goryeo. Han var eldste sønn av kong Yejong og dronning Sundeok.
Det meste av hans regjeringstid var han dominert av Yi Ja-gyeom, far til hans dronning og av andre medlemmer av Gyeongwon Yi-klanen. Etter at Injong hadde forsøkt å ta tilbake kongemakta, gjennomførte Yi et statskupp i 1126. Ved hjelp fra lokale ledere, ble Injong innsatt som konge i 1127. I 1135 ble det gjennomført et nytt opprør, ledet av buddhistmunken Myo Cheong. Opprøret ble slått ned av general Kim Bu-sik.
I 1145 beordret Injong fullføring av boka Samguk Sagi, i dag er dette den eldste bevarte boka om Koreas tidligste historie.
Yejong av Goryeo

Yejong av Goryeo (født 1079, død 1122) var den 16. konge av det koreanske kongedømmet Goryeo. Han var eldste sønn av kong Sukjong og dronning Myeongui.


== Referanser ==
Sukjong av Goryeo

Sukjong av Goryeo (født 1054, død 1105) var den 15. konge av det koreanske kongedømmet Goryeo. Han var yngste bror av kong Sunjong. Han giftet seg med Myeongui, datter av Yu Hong.
Sukjong ble konge i 1095 etter at hans nevø, Heonjong abdiserte. Han gjennomførte flere nyvinninger, deriblant fordelingen av landets første messingmynter i 1102, og byggingen av en ny hovedstad i sør, Namgyeong (dagens Seoul).
Han møtte også flere angrep utenfra. I 1104 angrep jursjenerne. Han klarte ikke å møte angrepet og sendte til slutt ut general Yun Gwan for å samle en hær for å møte angrepene. Denne hæren ble kjent som Byeolmuban og bestod av tre separate divisjoner. Sukjong døde året etter på vei til den den vestlige hovedstaden, dagens Pyongyang. Han ble erstattet av sin sønn, Yejong.
Matteo Rabottini

Matteo Rabottini (født 14. august 1987) er en profesjonell italiensk syklist som syklet for det profesjonelle kontinentallaget Farnese Vini Selle Italia. Han ble profesjonell i 2011 for samme lag. Hans høydepunkt i karrieren er per 2012 etappeseieren i Giro d'Italia og klatrekonkurransen som han vant i samme ritt. 
Han ble suspendert av UCI i september 2014 etter at det ble funnet EPO i en test tatt i august 2014. I mai 2015 annonserte UCI at Rabottini var utestengt i to år, med tre måneders straffereduksjon, fram til 6. mai 2016.


== Meritter ==
2011
Etappe 5, Tour of Turkey
2012
Giro d'Italia:
Vant klatrekonkurransen
Etappe 15


== Referanser ==


== Eksterne lenker ==
(en) Matteo Rabottini – ProCyclingStats 
(en) Matteo Rabottini – Cycling Archives 
(en) Matteo Rabottini – Cycling Quotient 
(en) Matteo Rabottini – CycleBase
17. etappe av Giro d’Italia 2012

17. etappe av Giro d'Italia 2012 var en fjelletappe som gikk i fra Falzen til Cortina d'Ampezzo. Den hadde mål på toppen av et fjell. I det opprinnelige utbruddet satt blant annet Matteo Rabottini, som økte sin ledelse med flere poeng i kampen om klatretrøya. Mot slutten av etappen satt de aller beste sammenlagtrytterne sammen i en gruppe på toppen og spurtet om seieren. Der var sammenlagtleder Joaquim Rodríguez sterkest, og vant sin andre etappeseier i Giro d'Italia. I kampen om ungdomstrøya, hang ikke Sergio Henao med i tetgruppen, så hans lagkamerat Rigoberto Urán, tok over ledelsen i ungdomskonkurransen. 


== Manglende ryttere ==
0103  Daryl Impey (OCE) startet ikke
0109  Tomas Vaitkus (OCE) brøt
0135  Gaëtan Bille (LTB) brøt
0163  Theo Bos (RAB) startet ikke
0185  Peter Kennaugh (SKY) brøt


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it
Müggelheim

Müggelheim er en ortsteil i Berlins bydel Treptow-Köpenick.


== Geografi ==
Landsbyen Müggelheim ligger omgitt av skog sør for Müggelsee og øst for Müggelberge. Den nordlige del av Grosse Krampe som er en arm av elven Dahme, strekker seg inntil Müggelheim. I nordøst finnes innsjøen Krumme Laake, som ikke må forveksles med Krumme Lanke i Grunewaldseenkette. Strøk (tysk: Ortslage) i Müggelheim er Ludwigshöhe og Schönhorst. 
Den karakteristiske landsbykjernen (angerdorf) er registrert som kulturminne.


== Historie ==
Müggelheim ble grunnlagt 1747 av tjue familier fra Odernheim i hertugdømmet Pfalz-Zweibrücken. De protestantiske innflytterne mottok støtte fra Fredrik II av Preussen. Landsbykirken er fra 1804 og før denne ble gudstjenestene holdt i bedehuset hvor skolestua nå står. Kirken og skolen ligger inntil hverandre i landsbyens sentrum. 
Landsbyen ble innlemmet i Stor-Berlin i 1920 og var da med sine 186 innbyggere byens minste landkommune. I tiden som fulgte ble det oppført en rekke fritidshus i området. Etter den andre verdenskrigen da store deler av Berlin lå i ruiner, ble det oppført erstatningsboliger i Müggelheim. Innbyggertallet var i 1950 ca 5 000 personer.


== Våpen ==

Müggelheim har som ortsteil i Berlin intet offisielt våpen. Tradisjonelt har det imidlertid vært laget våpen, og den utgaven som brukes idag, viser kornband og fisk som symboler på områdets næringsveier og en drueklase som tegn på de opprinnelige innflytteres opphav i vindistriktet Pfalz. 


== Kjente personer ==
Johann Jacob Baeyer, landmåler


== Referanser ==


== Eksterne lenker ==
(en) Berlin-Müggelheim – kategori av bilder, video eller lyd på Commons 
(en) Berlin-Müggelheim – galleri av bilder, video eller lyd på Commons 
Müggelheim på berlin.de
Müggelheim Heimatverein
Niels Bonde

Niels Bonde (født 1948) er en dansk dendrokronolog, ansatt som seniorforsker ved Nationalmuseet i Danmark. Han er magister i historie og europeisk etnologi fra Københavns Universitet. 
Han har siden 1976 arbeidet med dendrokronologi ved Nationalmuseet i København. Bonde har stått for årringsdateringer av sentrale vikingtidsfunn i Danmark som Trelleborg, Skuldelevskipene fra Roskilde fjord, samt de norske skipsgravene fra Oseberg, Gokstad, Tune, Storhaug og Grønhaug.


== Eksterne lenker ==
Nationalmuseets Naturvidenskabelige Undersøgelser
Presentasjon av Niels Bonde på natmus.dk Arkivert 6. november 2012 hos Wayback Machine.
Rapporter fra det dendrokronologiske prosjektet "Med ryggen mot fjellet"
Hellig Olavs langskip, nrk.no
Kessler (bilmodell)

Kessler var en amerikansk bilmodell som ble produsert fra 1921 til 1922. Bilen var utstyrt med en egenprodusert, firesylindret motor, og var forgjengeren til modellen Kess-Line 8.
Chung Mong-joon

Chung Mong-joon (hangul: 정몽준, hanja: 鄭夢準, romanisering: Chŏng Mongjun, revidert romanisering: Jeong Mong-jun, født 17. oktober 1951 i Busan) er en sørkoreansk forretningsmann, konservativ politiker og organisasjonsmann.


== Liv og virke ==


=== Bakgrunn ===
Han er den sjette sønnen av forretningsmagnaten Chung Ju-yung, som grunnla industrikonglomeratet Hyundai. Chung Mong-joon har bachelorgrad i økonomi fra Universitetet i Seoul, MBA fra Massachusetts Institute of Technology (MIT) og doktorgrad i internasjonal politikk fra Paul H. Nitze School of Advanced International Studies ved Johns Hopkins University.


=== Forretningsmann ===
Chung eier aksjemajoriteten i Hyundai Heavy Industries Group, Sør-Koreas nest største chaebol og ett av verdens største selskaper, og har vært styreformann i Hyundai Heavy Industries (HHI), gjesteforeleser ved Universitetet i Tokyo, styreformann ved Universitetet i Ulsan og styremedlem ved Johns Hopkins University. Han var administrerende direktør i Hyundai Heavy Industries frem til han gikk inn  politikken i slutten av 1980-årene.


=== Politiker ===
Chung stilte som kandidat til Sør-Koreas nasjonalforsamling for Ulsan for første gang i 1988, og har vært innvalgt siden 1998, fra 2008 som representant for valgkretsen Dongjak-gu i Seoul. Han er medlem av det konservative Saenuri-partiet, hvor han var partileder 2009–2010. I september 2002 kunngjorde han sitt kandidatur ved presidentvalget i desember samme år. Han stiftet partiet Nasjonal allianse 21, stilte som kandidat for dette, og samarbeidet med liberale Roh Moo-hyun for å lokke velgere fra konservative Lee Hoi-chang. Chung trakk sitt kandidatur i november, og fikk kritikk for å trekke sin støtte til Roh svært sent, men Roh vant valget. Våren 2012 søkte han Saenuri-partiets nominasjon som presidentkandidat foran valget i desember, men tapte for Park Geun-hye.


=== Organisasjonsmann ===
Han var en aktiv idrettsmann i sin ungdom, utmerket seg særlig innen fotball, basketball og skiidrett, og kom på andreplass i en nasjonal konkurranse i sprangridning i 1976 og på fjerdeplass i et langrennsmesterskap. Chung var president i Sør-Koreas bueskytterforbund (1983–1985), president i Sør-Koreas fotballforbund (1993–2009), visepresident i FIFA (1994–2011) og æresvisepresident i FIFA (2012–?).


== Referanser ==


== Eksterne lenker ==
Offisielt nettsted 
(en) Chung Mong-joon – kategori av bilder, video eller lyd på Commons
Shake Your Stimulator

Shake Your Stimulator er det 11 studioalbumet til det norske boogierock-bandet Backstreet Girls. 
Trommeslager Bjørn Terje Baarli sluttet i bandet etter 23 år, og svenske Martin H-son overtok.
På plata spiller fire forskjellige trommeslagere. Martin H-Son spiller på tre låter. Pelle Ramone spiller på sju låter, og Bent Bastard spiller på to låter som tidligere var innspilt til singelen Hey Ho Let's Quo.
Plata ble utgitt på CD av FaceFront i 2007 og LP av Kick Me Records i 2009. LP-en kom i to forskjellige farger, svart + rød med svarte «splatter». Den ble utgitt i 500 eksemplar, 250 svarte og 250 i farget vinyl.
CD-en fins også som promo i pappcover.


== Sporliste ==
«Stars On Stripes» 00:42 (P.Baarli)
«Phil'n' Goode» 03:26 (B.Müller/P.Baarli)
«High On Gibson Gasoline» 02:34 (B.Müller/P.Baarli)
«Turning Purple» 02:54 (B.Müller/P.Baarli)
«Hell Will Pay» 03:46 (P.Baarli)
«Of Course You Will» 02:39 (P.Baarli)
«Damage» 03:25 (P.Baarli)
«Arabian Nights» 03:47 (D.Thunderbird/P.Baarli)
«Beep Off Baby» 02:08 (B.Müller/P.Baarli)
«Hey Baby» 03:31 (D.Thunderbird/P.Baarli)
«What A Way To Go» 04:18 (P.Baarli)
«Hey Ho Let's Quo» 03:47 (D.Thunderbird/P.Baarli)
«Champions» 10:48 (D.Thunderbird/P.Baarli)


=== Skjulte bonusspor CD ===
«Crazy, Crazy Mama» (Roky Erickson cover)
«Chucker»«Crazy, Crazy Mama» ble spilt inn til Roky Erickson tribute plata Scandinavian Friends – a Tribute to Roky Erickson.


== Musikere ==
B. Müller – vokal
P. Baarli – gitar/bakgrunnsvokal
Dan Thunderbird – bass/bakgrunnsvokal
Martin H-Son – trommer spor Stars On Stripes, Damaged og What A Way To Go


=== Andre medvirkende ===
Pelle Ramone - trommer på Phil'n' Goode, High On Gibson Gasoline, Turning Purple, Of Course You Will, Arabian Nights, Beep Off Baby og Champions
Diesel Dahl - trommer på Hell Will Pay
Bent Bastard - trommer Hey Baby og Hey Ho Let's Quo
Benji Lee - gitar Hey Baby
Asgeir Borgemoen - perkusjon Hell Will Pay
Casino Steel - piano/bakgrunnsvokal
Vegard Andersen - bakgrunnsvokal
Johnny Skalleberg - produsent, tekniker, miksing
Bård Ingebrigtsen - tekniker
Morten Lund - mastering
Morten Andersen - fotograf


== Referanser ==


== Eksterne lenker ==
Discogs.com Bilde av promo-omslag.
Vatten (sang)

Vatten ("Vann") er en svensk sang fra 1981 av Robert Broberg. Sangen handler om Stockholm og teksten inneholder plasser i Stockholms län, blant annet "Café Opera", "Karlberg", "Stockholms skärgård", "Djurgårdsfärjan", "Haga slott" og "Lidingöbro".
Broberg sang sangen på Svensktoppen i mai 1981.


== Referanser ==
Fabrizio Donato

Fabrizio Donato (født 14. august 1976 i Latina) er en italiensk friidrettsutøver, som hovedsakelig konkurrerer i tresteg, men også i lengde. Han ble europamester innendørs i 2009, og innehar den italienske rekorden i tresteg både utendørs (17,60) og innendørs (17,73). 
Han er gift med Patrizia Spuri, som også er friidrettsutøver. 


== Karriere ==
Donato har 20 italienske mesterskap i friidrett; 7 utendørs og 13 innendørs. 
I juni 2000 satte han ny personlig rekord ved stevnet Notturna di Milano, med 17,60 meter. Dette var også ny italiensk rekord, og han slo Paolo Camossis gamle rekord med 31 cm. Lengden var også det nest lengste hoppet i Europa dette året. Han deltok første gang i OL ved sommer-OL 2000 i september. Hans lengste hopp i kvalifiseringsrunden var 16,34, som ikke holdt til en plass i finalen. 
I 2002 brøt han 17 metersgrensen for første gang, med 17,03 meter ved et stevne i Genova i februar. Samme år fikk han fjerdeplass både ved EM i friidrett innendørs 2002 og EM i friidrett 2002, med hhv. 16,90 og 17,15 meter. 
Etter dette fulgte noen år uten gode resultater. Han nådde finalen verken i VM 2003, VM innendørs 2004 eller sommer-OL 2004. Han hadde ingen hopp over 17 meter i hele 2004 og 2005. Det gikk bedre i 2006, da han hoppet 17,33 innendørs i februar og 17,24 utendørs i juli, men han greide ikke å kvalifisere seg til finalen i VM i friidrett innendørs 2006 (16,35) eller EM i friidrett 2006 (16,66). Imidlertid vant han gull ved Europacupen i friidrett i 2006, med 16,99 meter. Han deltok ved VM i friidrett 2007, men hoppet 16,20 i kvalifiseringen - nest kortest av alle som hadde gyldige hopp. 
I 2008 og 2009 bedret resultatene seg igjen innendørs. Han greide fjerdeplass ved VM i friidrett innendørs 2008 i Valencia med 17,27 meter, samme lengde som portugisiske Nelson Évora som tok bronsen. Évora gikk foran Donato på grunn av nest beste hopp. I 2009 vant han sin første EM-tittel som senior, ved EM i friidrett innendørs 2009 i Torino. Her hoppet han 17,59 meter, som var ny personlig rekord, italiensk rekord og mesterskapsrekord. Han slo Viktor Yastrebov med 34 cm. Utendørs gikk det ikke like bra, han hadde bestenoteringer på 16,91 i 2008, og 15,81 i 2009. Han deltok både ved sommer-OL 2008 og VM 2009 uten å nå finalen. 
Ved EM i friidrett 2011 i Paris hoppet han igjen godt, og fikk sølv med 17,73 meter, ny italiensk rekord. Frankske Teddy Tamgho vant gullet i dette mesterskapet, med 17,92 meter, som var ny verdensrekord. 
I 2012 fikk han fjerdeplass ved VM i friidrett innendørs 2012 i Istanbul. Hans beste hopp i dette mesterskapet var 17,28 meter. 


== Referanser ==


== Eksterne lenker ==
(en) Fabrizio Donato – Olympics.com 
(en) Fabrizio Donato – Olympic.org 
(en) Fabrizio Donato – Olympedia 
(en) Fabrizio Donato – Sports-Reference (OL-resultater – arkivert) 
(it) Fabrizio Donato – Italias olympiske komité 
(en) Fabrizio Donato – World Athletics 
(it) Fabrizio Donato – FIDAL 
(en) Fabrizio Donato – Diamond League 
(en) Fabrizio Donato – Track and Field Statistics
Heidi Støkker

Heidi Sylvia Støkker (født 30. august 1971) er en norsk tidligere skøyteløper. Hun representerte Norge og Kongsvinger Idrettslag.
Støkker ble norgesmester i stafett i 1989 på Hundorp, sammen med Lillan Westli og Aina Nybakk.


== Personlige rekorder ==


== Internasjonale mesterskap ==
Junior-VM på skøyter deltatt i ett VM ved en konkurranse.

Calgary 1991 i sammenlagt.beste resultat 21.-plass sammenlagt i Calgary 1991.


== Referanser ==


== Eksterne lenker ==
(en) Heidi Støkker – Speedskatingbase.eu 
(en) Heidi Støkker – SpeedSkatingNews.info 
(en) Heidi Støkker – SpeedSkatingStats.com 
(en) Heidi Støkker på Jakub Majerski's Speedskating database (Adelskalender distanser og sammenlagt)
(en) Heidi Støkker på ISU sine nettsider.
Patrícia Pillar

Patrícia Gadelha Pillar (født 11. januar 1964 i Brasília i Brasil) er en brasiliansk skuespillerinne.


== Referanser ==


== Eksterne lenker ==
(en) Patrícia Pillar på Internet Movie Database 
(sv) Patrícia Pillar i Svensk Filmdatabas 
(fr) Patrícia Pillar på Allociné 
(en) Patrícia Pillar på AllMovie 
(en) Patrícia Pillar hos Rotten Tomatoes 
(en) Patrícia Pillar hos The Movie Database
Nina Tørset

Nina Johanne Tørset (født 26. juli 1973), tidligere Bjørnbeth-Tørset, er en norsk skøyteløper. Hun representerer Norge og Leinstrand Idrettslag.


== Personlige rekorder ==
Oppdatert etter sesongen 2017/18.


== Internasjonale mesterskap ==
Junior-VM på skøyter deltatt i to VM ved to konkurranser.

Warszawa 1992 i sammenlagt og Baselga di Pinè 1993 i sammenlagt.beste resultat 19.-plass sammenlagt i Baselga di Pinè 1993.Veteran-VM på skøyter deltatt i tre VM ved tre konkurranser.

Calgary 2007 i sammenlagt, Bjugn 2009 i sammenlagt og Calgary 2011 i sammenlagt.beste resultat Mester Sammenlagt både i Calgary 2007, Bjugn 2009 og Calgary 2011.


== Referanser ==


== Eksterne lenker ==
(en) Nina Tørset – Speedskatingbase.eu 
(en) Nina Tørset – SpeedSkatingNews.info 
(en) Nina Tørset – SpeedSkatingStats.com 
(en) Profil på Jakub Majerski's Speedskating database (Adelskalender distanser og sammenlagt)
(en) Profil på ISU sine nettsider. (distanseresultater)
(en) Profil på SpeedskatingResults.com (personlige rekorder og resultater)
(nl) Profil på Effesport.nl (noen resultater)
Shine a Line

«Shine a Line» er en promo-singel og en sang fra det norske boogierock-bandet Backstreet Girls.
Singelen ble innspilt som en sommerpromo for Radio Tango. Den ble kun utgitt som promo. Senere ble Shine a Line utgitt som bonusspor på den franske CD-utgivelsen av Just When You Thought Things Couldn't Get Any Worse... Here's the Backstreet Girls


== Spor ==
«Shine a Line» (P.Baarli/B.Müller)


== Medvirkende ==


=== Backstreet Girls ===
Bjørn Müller – Vokal
Petter Baarli – Gitar
Martin H-Son – trommer
Dan Thunderbird – Bass


=== Øvrige ===
Honest John Plain - hoved- og bakgrunnsvokal, produsent
Børge Finstad - produsent, tekniker
Morten Lund - mastering
Tambobamba (distrikt)

Tambobamba er et distrikt i provinsen Cotabambas i regionen Apurímac i Peru. Distriktets nasjonale statistikkode er 030501 og hovedstaden er Tambobamba.
Distriktet ble opprettet den 2. januar 1857.


== Landsbyer i distriktet Tambobamba ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Tambobamba Arkivert 5. mars 2016 hos Wayback Machine.
Cotabambas (distrikt)

Cotabambas er et distrikt i provinsen Cotabambas i regionen Apurímac i Peru. Distriktets nasjonale statistikkode er 030502 og hovedstaden er Cotabambas.


== Landsbyer i distriktet Cotabambas ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Cotabambas Arkivert 5. mars 2016 hos Wayback Machine.
Huayllati (distrikt)

Huayllati er et distrikt i provinsen Grau i regionen Apurímac i Peru. Distriktets nasjonale statistikkode er 030704 og hovedstaden er Huayllati.
Distriktet ble opprettet den 2. januar 1857.


== Landsbyer i distriktet Huayllati ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Huayllati